

**การสัมมนา การมีส่วนร่วมและรับฟังความคิดเห็นของประชาชนด้านปฏิรูปการกีฬา**

วันศุกร์ที่ ๖ กุมภาพันธ์ ๒๕๕๘ เวลา ๐๘.๐๐ นาฬิกา ณ วิทยาลัยการปกครองท้องถิ่น มหาวิทยาลัยขอนแก่น จังหวัดขอนแก่น พลเอก ยุทธศักดิ์ ศศิประภา ประธานกรรมาธิการปฏิรูปการกีฬา จะเป็นประธานเปิดการสัมมนา และบรรยายพิเศษ เรื่อง “แนวทางการปฏิรูปการกีฬาของประเทศไทย” พร้อมมอบอุปกรณ์กีฬาแก่โรงเรียนต่างๆ จากนั้น เวลา ๐๙.๐๐ – ๑๐.๐๐ นาฬิกา มีการบรรยายเรื่อง “กรอบความเห็นร่วมในการปฏิรูปด้านการกีฬา” โดย พลเรือเอก อภิวัฒน์ ศรีวรรธนะ รองประธานกรรมาธิการปฏิรูปการกีฬา เวลา ๑๐.๐๐ – ๑๒.๐๐ นาฬิกา เป็นการแบ่งกลุ่มย่อย จำนวน ๔ กลุ่ม เพื่อระดมความคิดเห็น และข้อเสนอแนะ ดังนี้ กลุ่มที่ ๑ เรื่อง โครงสร้างการกีฬา กลุ่มที่ ๒ เรื่อง กฎหมายการกีฬา (กฎหมายที่เกี่ยวข้อง) กลุ่มที่ ๓ เรื่อง การพัฒนาการกีฬา และกลุ่มที่ ๔ เรื่อง การบริหารจัดการด้านการกีฬา

 ในช่วงบ่ายของการสัมมนา เป็นการรับชมวีดิทัศน์ การปาฐกถาพิเศษ เรื่อง “ภาพรวม ในการปฏิรูปประเทศและการปฏิรูปการกีฬา” ของศาสตราจารย์กิตติคุณ ดร.วิษณุ เครืองาม รองนายกรัฐมนตรี จากนั้นจะเป็นการรายงานผลการประชุม ๔ กลุ่มย่อย สรุปผลการประชุม และกล่าวปิดการสัมมนา โดย พลเรือเอก อภิวัฒน์ ศรีวรรธนะ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*